Päev 1b: Osales 294 mängijat, kellest tuntuimad Phil Ivey, Joe Hachem, Jeff Lisandro, Gus Hansen, Jennifer Tilly, Annie Duke, Chris Ferguson, Shannon Elizabeth, Patrik Antonius, Jeff Madsen, Phil Laak, Mark Vos, Kristy Gazes, Dan Harrington, Max Pescatori ja Paul Wasicka. Tiitlikaistja Hansen hilines tublisti, olles eelnevalt nautinud tennisemängu soomlase Antoniusega. Tennisemängu oskusest pokkerilauas abi polnud - mõlemad mehed langesid võrdlemisi kiiresti. Algusest peale domineerisid mängu staarid - esmalt 2005. aasta maailmameister Joe Hachem ning hiljem Phil Ivey. Olgu lisatud, et Ivey`l oli küll ka tublisti õnne, sest mängu keskel oli ta preflop allin ühe teise suure stackiga (Iveyl Q-Q, vastasel A-A, kuid Ivey õnneks tõi laud talle koguni emandate neliku). See ei jäänud tema ainsaks nelikuks ning järgmisega lükkas ta korraga mängust välja kaks mängijat. Ivey lõpetas ka päeva chipliidrina (stack 163,300) ning turniiril jätkas 122 mängijat.